Riżoluzzjoni leġiżlattiva tal-Parlament Ewropew dwar l-abbozz għal regolament tal-Kunsill li jistabbilixxi strument ta' finanzjament għal koperazzjoni ma' pajjiżi u territorji industrijalizzati u oħrajn bi dħul għoli (11877/2006 - C6-0265/2006 - 2006/0807(CNS))



Official Journal 317 E , 23/12/2006 P. 0205 - 0212



20061223 P6_TA(2006)0549 Il-prevenzjoni tal-korrimenti u l-promozzjoni tas-sikurezza * Riżoluzzjoni leġiżlattiva tal-Parlament Ewropew dwar il-proposta għal rakkomandazzjoni tal-Kunsill dwar il-prevenzjoni tal-korrimenti u l-promozzjoni tas-sikurezza (COM(2006)0329 — C6-0238/2006 — 2006/0106(CNS)) (Proċedura ta' konsultazzjoni) Il-Parlament Ewropew, - wara li kkunsidra l-proposta tal-Kummissjoni lill-Kunsill (COM(2006)0329) [1], - wara li kkunsidra l-Artikolu 152(4), it-tieni subparagrafu, tat-Trattat KE, skond liema artikolu ġie kkonsultat mill-Kunsill (C6-0238/2006), - wara li kkunsidra l-Artikolu 51 tar-Regoli ta' Proċedura tiegħu, - wara li kkunsidra r-rapport tal-Kumitat għall-Ambjent, is-Saħħa Pubblika u s-Sikurezza ta' l-Ikel u l-opinjoni tal-Kumitat għad-Drittijiet tan-Nisa u l-Ugwaljanza bejn is-Sessi (A6-0398/2006), 1. Japprova l-proposta tal-Kummissjoni kif emendata; 2. Jistieden lill-Kummissjoni sabiex tbiddel il-proposta tagħha f'dan is-sens, skond l-Artikolu 250(2) tat-Trattat KE; 3. Jistieden lill-Kunsill sabiex jinfurmah jekk ikollu l-ħsieb li jitbiegħed mit-test approvat mill-Parlament; 4. Jitlob lill-Kunsill sabiex jerġa' jikkonsultah jekk ikollu l-ħsieb li jemenda l-proposta tal-Kummissjoni b'mod sustanzjali; 5. Jagħti istruzzjonijiet lill-President tiegħu sabiex jgħaddi l-pożizzjoni tal-Parlament lill-Kunsill u lill-Kummissjoni. Emenda 1 Premessa 2 a (ġdida) (2a) Persuni 'l fuq minn 65 sena jirrappreżentaw 16% tal-popolazzjoni totali fl-UE, imma jirrappreżentaw sehem sproporzjonat ta' 40% tal-korrimenti fatali; għalhekk l-anzjani għandhom iżjed minn riskju doppju li jkollhom inċident fatali, u ksur ta' għadam fit-tul huwa l-kawża ewlenija ta' ammissjoni fl-isptar fost l-anzjani. Emenda 2 Premessa 5 a (ġdida) (5a) Is-saħħa pubblika hija affettwata minn differenzi bijoloġiċi, l-ambjent, aċċess għal informazzjoni u kundizzjonijiet soċjo-ekonomiċi. Emenda 3 Premessa 5 b (ġdida) (5b) Il-perspettiva tas-sessi għandha tiġi inkorporata fl-oqsma kollha, inkluża fil-politika tas-saħħa. Għandhom jittieħdu passi biex isiru studji kwantitattivi bbażati fuq is-sessi u biex jiġu allokati riżorsi billi jiġi applikat il-prinċipju ta' l-ibbaġitjar ibbażata fuq is-sessi. Emenda 4 Premessa 5 c (ġdida) (5c) Il-vjolenza domestika fuq in-nisa hija l-kawża ewlenija ta' mewt u invalidità fost in-nisa bejn l-etajiet ta' 16 u 44 sena. Emenda 5 Premessa 6 (6) Ir-riskju ta' korriment mhux distribwit indaqs fl-Istati Membri u fil-gruppi soċjali. Ir-riskju ta' mewt minn korriment huwa ħames darbiet akbar fl-Istat Membru bl-għola rata ta' korriment milli minn dak bl-inqas rata (6) Ir-riskju ta' korriment mhux distribwit indaqs fl-Istati Membri u jvarja skond il-kundizzjonijiet ambjentali, ta' xogħol u soċjali, l-età u s-sess. Ir-riskju ta' mewt minn korriment huwa ħames darbiet akbar fl-Istat Membru bl-għola rata ta' korriment milli minn dak bl-inqas rata Emenda 6 Premessa 7 (7) B'kuntrast ma kawżi oħrajn ta' mard jew mewt qabel il-waqt, il-korrimenti jistgħu jiġu evitati billi nagħmlu l-ambjent li ngħixu fih u l-prodotti u s-servizzi li nużaw aktar sikuri. Hemm evidenza vasta ta' effettività li taħdem f'miżuri ta' inċidenti li għadhom mhux qegħdin jiġu applikati fuq firxa wiesgħa madwar il-Komunità. (7) B'kuntrast ma kawżi oħrajn ta' mard jew mewt qabel il-waqt, il-korrimenti jistgħu jiġu evitati billi nagħmlu l-ambjent li ngħixu fih u l-prodotti u s-servizzi li nużaw aktar sikuri u billi nkabbru l-kuxjenza pubblika dwar il-konsegwenzi ta' mġieba perikoluża. L-adozzjoni ta' approċċ usa' tas-saħħa pubblika jista' wkoll inaqqas b'mod sinifikanti n-numru ta' korrimenti u vjolenza. Hemm evidenza vasta ta' effettività li taħdem f'miżuri ta' inċidenti li għadhom mhux qegħdin jiġu applikati fuq firxa wiesgħa madwar il-Komunità. Emenda 7 Premessa 8 (8) Bosta minn dawn il-miżuri wrew li huma ekonomiċi, għaliex il-benefiċċji tal-prevenzjoni tas-sistemi tas-saħħa ta' spiss jaqbżu b'fattur ta' diversi drabi l-ispejjeż għall-intervenzjoni. (8) Bosta minn dawn il-miżuri wrew li huma effettivi għan-nefqa, f'dik li hi l-preservazzjoni ta' l-integrità u tal-ħajjiet tal-bnedmin, għaliex il-benefiċċji tal-prevenzjoni għas-settur privat kif ukoll dak pubbliku, speċjalment għas-sistemi tas-saħħa ta' spiss jaqbżu b'fattur ta' diversi drabi l-ispejjeż għall-intervenzjoni. Lil hinn mill-kura tas-saħħa u l-ispejjeż ekonomiċi, is-sagrifiċċju tal-bniedem u l-ispiża reali mħallsa mis-soċjetà m'għandhomx jiġu sottovalutati, għax spejjeż ekonomiċi u tal-kura tas-saħħa ma jkoprux ir-riperkussjonijiet fuq il-familji tal-vittmi u n-networks ta' appoġġ soċjali, jew fuq komunitajiet, postijiet tax-xogħol u skejjel. Emenda 8 Premessa 9 (9) Minkejja l-fatt li l-avvanzi prinċipali saru f'numru ta' oqsma ta' tħassib għas-sigurtà bħat-traffiku u fuq ix-xogħol, hemm oqsma oħra li huma ħafna anqas koperti bħad-dar, id-divertiment u l-isport, inċidenti, u prevenzjoni għat-tfal u għall-anzjani. (9) Minkejja l-fatt li l-avvanzi prinċipali saru f'numru ta' oqsma ta' tħassib għas-sikurezza bħat-traffiku u fuq ix-xogħol, hemm oqsma oħra li huma ħafna anqas koperti bħad-dar, id-divertiment u l-isport, inċidenti, u prevenzjoni għat-tfal, għan-nisa u għall-anzjani. Emenda 9 Premessa 9 a (ġdida) (9a) Minkejja studji riċenti, il-korrimenti li jirriżultaw minn vjolenza domestika għadhom sottovalutati kemm mil-lat tad-dannu kkawżat fiżiku u psikoloġiku kif ukoll mil-lat tal-piż finanzjarju mqiegħed fuq is-sistemi tas-saħħa u tas-sigurtà soċjali. Emenda 10 Premessa 9 b (ġdida) (9b) Għandha tkun ikkunsidrata l-korrelazjoni bejn id-disponibilità u l-konsum ta' l-alkoħol u tad-drogi u l-prevalenza tal-korrimenti li jirriżultataw minn vjolenza jew inċidenti, u partikularment inċidenti tat-traffiku. Emenda 11 Premessa 10 (10) Jidher għalhekk li huwa neċessarju li tiġi żviluppata sistema ta' sorveljanza ta' korriment u rrappurtar li jista' jiżgura strateġija kkoordinata fl-Istati Membri kollha biex jiġu żviluppati u stabbiliti politiki nazzjonali dwar il-prevenzjoni ta' korrimenti, inkluż l-iskambju ta' l-aqwa prassi. Din is-sistema se tkun żviluppata skond id-Deċiżjoni tal-Parlament Ewropew u tal-Kunsill Nru 1786/2002/KE tat- 23 ta' Settembru 2002 li tadotta programm Komunitarju ta' azzjoni fil-qasam tas-saħħa pubblika (2003-2008) u programmi li jiġu wara, u se tkun mibnija fuq il-bażi ta' sorveljanza nazzjonali ta' korriment u sistemi ta' rrappurtar li għandhom jiġu żviluppati f'manjiera koerenti u armonizzata. (10) Jidher għalhekk li huwa neċessarju li tiġi żviluppata sistema ta' sorveljanza ta' korriment u rrappurtar li tista' tiżgura strateġija kkoordinata fl-Istati Membri kollha biex jiġu żviluppati u stabbiliti politiki nazzjonali dwar il-prevenzjoni ta' korrimenti u dwar il-promozzjoni tas-sikurezza, inkluż l-iskambju ta' l-aqwa prassi. Din is-sistema se tkun mibnija fuq il-bażi ta' sorveljanza nazzjonali ta' korriment u sistemi ta' rrappurtar li għandhom jiġu żviluppati f'manjiera koerenti u armonizzata. Emenda 12 Premessa 10 a (ġdida) (10a) Is-sistema ta' sorveljanza tal-korrimenti għandha tinkorpora l-programmi eżistenti dwar il-korrimenti u d-databases u n-networks tal-korriment li diġà ġew iffinanzjati b'mod estensiv mill-Kummissjoni. Din l-azzjoni hija assolutament neċessarja sabiex jintlaħqu s-sinerġiji u biex jitnaqqsu l-ispejjeż bl-użu ta' mekkaniżmi li diġà joperaw. Emenda 13 Premessa 10 b (ġdida) (10b) Jekk is-sistemi eżistenti ta' sorveljanza tal-korrimenti u ta' monitoraġġ juru li mhumiex sostenibbli għal xi Stati Membri, għandha tintuża sistema alternattiva, pereżempju waħda li tiddependi fuq 'Minimum Data Sets' li hija iżjed faċilment disponibbli u bbażata fuq statistiċi ta' l-isptarijiet. Emenda 14 Premessa 10 c (ġdida) (10c) Biex jiġi żgurat li 'l-aħjar prattiki' qegħdin fil-fatt jaqdu l-bżonnijiet u l-kapaċitajiet ta' kull pajjiż, iridu jiġu appoġġjati l-bini ta' l-istituzzjonijiet u l-iżvilupp tar-riżorsi umani kif ukoll ir-riċerka, b'mod partikolari f'dawk il-pajjiżi bl-ikbar ammont ta' korrimenti li huma evitabbli. Emenda 15 Premessa 11 (11) Sabiex ir-riżorsi tal-Programm Komunitarju tas-Saħħa Pubblika jiġu ssimplifikati u tiġi indirizzata l-prevenzjoni ta' korriment bl-aktar mod effettiv, ġew identifikati seba' oqsma ta' prijorità: is-sigurtà tat-tfal u ta' l-addoloxxenti, is-sigurtà ta' l-anzjani, is-sigurtà ta' l-utenti tat-triq li huma vulnerabbli, il-prevenzjoni tal-korriment fl-isport, il-prevenzjoni tal-korriment ikkawżat minn prodotti u servizzi, il-prevenzjoni li wieħed iwaġġa' lilu nnifsu u l-prevenzjoni ta' vjolenza. Dawn l-oqsma ta' prijorità ġew iddeterminati billi jitqies l-impatt soċjali ta' korrimenti f'termini tan-numru u l-gravità, l-evidenza dwar l-effettività ta' azzjonijiet ta' intervenzjoni u l-fattibilità ta' implimentazzjoni b'suċċess fl-Istati Membri. (11) Sabiex tiġi indirizzata l-prevenzjoni ta' korriment bl-aktar mod effettiv, ġew identifikati tmien oqsma ta' prijorità: is-sikurezza tat-tfal u ta' l-adoloxxenti, is-sikurezza ta' l-anzjani, is-sikurezza ta' l-utenti tat-triq, b'mod partikulari ta' dawk li huma vulnerabbli, il-prevenzjoni ta' korrimenti u s-sikurezza fuq il-post tax-xogħol, il-prevenzjoni tal-korriment fl-isport u fil-ħin liberu, il-prevenzjoni tal-korriment ikkawżat minn prodotti u servizzi, il-prevenzjoni ta' l-awtokorriment u l-prevenzjoni ta' vjolenza,b'mod partikolari l-vjolenza fuq in-nisa u t-tfal. Dawn l-oqsma ta' prijorità ġew iddeterminati billi jitqies l-impatt soċjali ta' korrimenti f'termini tan-numru u l-gravità, l-evidenza dwar l-effettività ta' azzjonijiet ta' intervenzjoni u l-fattibilità ta' implimentazzjoni b'suċċess fl-Istati Membri. Emenda 16 Rakkomandazzjoni għall-Istati Membri, punt (1) (1) Jiżviluppaw sorveljanza nazzjonali ta' korriment u sistema ta' rrappurtar, li tipprovdi informazzjoni komparabbli, timmonitorja l-evoluzzjoni ta' riskji ta' korriment u l-effetti ta' miżuri ta' prevenzjoni matul iż-żmien u janalizzaw il-bżonnijiet biex jidħlu inizjattivi addizzjonali dwar is-sigurtà tal-prodotti u tas-servizzi (1) Jiżviluppaw sorveljanza nazzjonali ta' korriment u sistema ta' rrappurtar li jkollha aċċess għal databases rilevanti oħra, li tipprovdi informazzjoni komparabbli u data organizzata skond is-sess u l-età, timmonitorja l-evoluzzjoni ta' riskji ta' korriment billi tiffoka fuq fatturi li jiddeterminaw il-korrimenti, timmoniterja l-effetti ta' miżuri ta' prevenzjoni matul iż-żmien u tanalizza l-bżonnijiet biex jidħlu inizjattivi addizzjonali, l-ewwelnett dwar is-sikurezza tal-prodotti u tas-servizzi u t-tieninett dwar it-tkabbir fil-kuxejnza pubblika, b'attenzjoni partikulari lill-gruppi vulnerabbli bħaż-żgħażagħ; (1a) Jiżviluppaw koperazzjoni multisettorjali, jinvolvu u jsaħħu sħubiji mal-partijiet interessati fil-livelli lokali, nazzjonali u internazzjonali u jipprovdu koordinazzjoni u rispons integrat għal korrimenti u nuqqas ta' sigurtà; Emenda 17 Rakkomandazzjoni għall-Istati Membri, punt (2) (2) Jistabbilixxu pjanijiet nazzjonali biex jipprevjenu inċidenti u korrimenti, jibdew kooperazzjoni interdipartimentali u jżidu opportunitajiet ta' finanzjament għal azzjonijiet ta' kampanji, jippromwovu s-sigurtà u jimplimentaw dawn il-pjanijiet nazzjonali fil-prattika, b'attenzjoni partikolari għal tfal, anzjani u utenti tat-triq vulnerabbli, u b'attenzjoni partikolari għal korriment fl-isport, korrimenti kkawżati minn servizzi u prodotti, vjolenza u li wieħed iwaġġa' lilu nnifsu (2) Jistabbilixxu pjanijiet nazzjonali biex jipprevjenu inċidenti u korrimenti, jibdew kooperazzjoni interdipartimentali kif ukoll kollaborazzjoni ma' partijiet interessati, iżidu opportunitajiet ta' finanzjament għal azzjonijiet ta' kampanji, joħolqu inċentivi sabiex jippromwovu s-sigurtà u jimplimentaw dawn il-pjanijiet nazzjonali fil-prattika, b'attenzjoni partikolari għal gruppi b'riskju għoli bħalma huma tfal, anzjani, nies b'diżabilita?, nisa, u utenti tat-triq, u b'attenzjoni partikolari għal korriment fl-isport u fil-ħin liberu, korrimenti kkważati minn mutilazzjoni ġenitali tal-mara, korrimenti kkawżati minn servizzi u prodotti, vjolenza, speċjalment vjolenza domestika fuq in-nisa u t-tfal, u l-awtokorriment. Emenda 18 Rakkomandazzjoni għall-Istati Membri, punt (2 a) (ġdid) (2a) Jagħmlu studji xjentifiċi partikolarment fuq mġieba ta' awtokorriment u ta' teħid ta' riskju. Emenda 19 Rakkomandazzjoni għall-Istati Membri, punt (2 b) (ġdid) (2b) Trid tingħata attenzjoni partikolari lill-fatturi determinanti soċjali li jikkawżaw korrimenti u nuqqas ta' sigurtà: l-ikbar differenza fir-rati tal-korrimenti, tal-mortalità u tal-morbidità hija bejn pajjiżi ifqar u iktar sinjuri, u bejn il-klassijiet soċjali fil-pajjiżi. Id-differenza qiegħda tikber, minħabba fatturi bħalma huma iżjed traffiku fit-toroq, l-inugwaljanzi dejjem jikbru f'dak li hu dħul, qgħad ogħla, tnaqqis fl-appoġġ soċjali, liberalizzazzjoni tas-suq u disponibbiltà akbar ta' alkoħol, u mekkaniżmi regolatorji u ta' infurzar li mhumiex tajba. Dawk li huma bla xogħol, gruppi ta' minoranzi etniċi, ħaddiema immigranti, refuġjati u persuni b'diżabilità u bla dar huma b'mod partikolari fir-riskju; Emenda 20 Rakkomandazzjoni għall-Istati Membri, punt (2 c) (ġdid) (2c) Jieħdu miżuri sabiex databases dwar 'prattiki tajba' għall-prevenzjoni ta' korrimenti jiġu bbażati fuq data tajba li tqis ċirkustanzi lokali, u huma appoġġjati mir-riċerka li tindika ċ-ċirkustanzi speċifiċi soċjali, ekonomiċi, infrastrutturali u kulturali li fihom tiġi implimentata politika li jkollha suċċess; Emenda 21 Rakkomandazzjoni għall-Istati Membri, punt (3) (3) Jiżguraw li l-prevenzjoni ta' korriment u promozzjoni ta' sigurtà tidħol b'mod sistematiku fit-taħriġ vokazzjonali ta' professjonisti tal-kura tas-saħħa, sabiex dawn il-gruppi jistgħu jservu bħala konsulenti kompetenti għall-pazjenti u għall-klijenti tagħhom u għall-pubbliku. (3) Jiżguraw li l-prevenzjoni ta' korriment u l-promozzjoni tas-sikurezza tidħol b'mod sistematiku billi jitjiebu l-edukazzjoni u t-taħriġ vokazzjonali ta' professjonisti tal-kura tas-saħħa u professjonisti oħra, sabiex dawn il-gruppi jistgħu jservu bħala konsulenti kompetenti għall-pazjenti u għall-klijenti tagħhom u għall-pubbliku. Titkabbar il-kuxjenza pubblika dwar kawżi u konsegwenzi billi jiġu enfasizzati r-responsabiltajiet kemm ta' l-individwi kif ukoll tas-soċjeta? rigward il-prevenzjoni ta' korriment u l-promozzjoni tas-sikurezza?. Emenda 22 Rakkomandazzjoni għall-Istati Membri, punt (3 a) (ġdid) (3a) Jiżguraw li kumpaniji ta' l-assikurazzjoni li għandhom aċċess għal data dwar il-korrimenti jipprovdu d-data relevanti kollha lill-Istati Membri sabiex iħaffu d-definizzjoni tal-mekkaniżmi u tal-postijiet fejn isiru l-inċidenti b'mod frekwenti u jużaw din l-informazzjoni biex itejbu l-prevenzjoni. Emenda 23 Rakkomandazzjoni għall-Kummissjoni, punt (1) (1) Tappoġġja u tagħti prijorità, fi ħdan il-qafas tal-Programm Komunitarju tas-Saħħa Pubblika u fil-programmi li jiġu wara,biextistabbilixxi sistema ta' sorveljanza mifruxa mal-Komunità kollha biex tiġbor data dwar korriment ipprovduta mill-Istati Membri fuq il-bażi tas-sistemi nazzjonali ta' korriment u tagħmel l-informazzjoni li fiha d-database aċċessibbli b'mod faċli lill-partijiet interessati kollha; (1) Tappoġġja u tagħti prijorità għall-istabbiliment ta' sistema ta' sorveljanza mifruxa mal-Komunità kollha biex tiġbor dejta dwar korriment ipprovduta mill-Istati Membri fuq il-bażi tas-sistemi nazzjonali ta' korriment u tagħmel l-informazzjoni li fiha d-database aċċessibbli b'mod faċli lill-partijiet interessati kollha; Emenda 24 Rakkomandazzjoni għall-Kummissjoni, punt (1 a) (ġdid) (1a) Tippreżenta proposta leġiżlattiva għall-istabbiliment ta' sistema ta' sorveljanza tal-korrimenti fil-Komunità għall-iskambju ta' informazzjoni dwar prattiki tajba u għat-tixrid ta' informazzjoni, kif imsemmi f'punt 1, lill-Parlament Ewropew u lill-Kunsill bi qbil ma' l-Artikolu 251 tat-Trattat, inklużi dettalji preċiżi ta' l-implikazzjonijiet finanzjarji; Emenda 25 Rakkomandazzjoni għall-Kummissjoni, punt (2) (2) Tistabbilixxi mekkaniżmu mifrux mal-Komunità kollha għal skambju ta' informazzjoni dwar prassi tajba u tferrex din l-informazzjoni mal-partijiet interessati relevanti kollha; Emenda 26 Rakkomandazzjoni għall-Kummissjoni, punt (3 a) (ġdid) (3a) Appoġġ permezz ta' azzjonijiet tal-Fondi ta' Koeżjoni u Strutturali li jkopru l-prevenzjoni tal-korrimenti u l-infrastruttura aħjar u inqas perikoluża; Emenda 27 Rakkomandazzjoni għall-Kummissjoni, punt (4) (4) Tappoġġja l-iżvilupp ta' prassi tajba u ta' azzjonijiet ta' politika fir-rigward tas-seba' oqsma ta' prijorità identifikati bl-użu tar-riżorsi previsti fil-Programm Komunitarju tas-Saħħa Pubblika u l-programmi li jiġu wara, fil-qafas ġenerali biex jiġu ffinanzjati l-azzjonijiet Komunitarji b'appoġġ ta' politika ta' konsumatur u fil-Programm ta' Qafas għar-Riċerka; (4) Tiżviluppa prassi tajba u ta' azzjonijiet ta' politika fir-rigward tat-tmien oqsma ta' prijorità identifikati; sabiex tiżgura li l-programmi futuri kollha dwar il-prevenzjoni tal-korrimenti u t-tħeġġiġ tas-sikurezza jqisu n-nuqqas ta' ugwaljanzi fis-saħħa, billi żżomm f'moħħha li nuqqas ta' aċċess għal appoġġ soċjali, koeżjoni fqira tal-Komunità u esklużjoni soċjali jnaqqsu l-kapaċità tal-persuni biex jifilħu għal kunflitt soċjali mingħajr ma jirrikorru għall-vjolenza, inkluż l-awtokorriment; Emenda 28 Rakkomandazzjoni għall-Kummissjoni, punt (5) (5) Twettaq rapport ta' valutazzjoni għal erba' snin wara l-adozzjoni ta' din ir-Rakkomandazzjoni biex tiddetermina jekk il-miżuri proposti humiex qegħdin jaħdmu b'mod effettiv u biex janalizzaw il-bżonn għal aktar azzjonijiet; (5) Twettaq rapport ta' valutazzjoni għal erba' snin wara l-adozzjoni ta' din ir-Rakkomandazzjoni biex tiddetermina jekk il-miżuri proposti humiex qegħdin jaħdmu b'mod effettiv, biex tanalizza l-bżonn għal aktar azzjonijiet u biex tagħmel evalwazzjoni ta' impatt dwar is-sess ta' miżuri u azzjonijiet futuri. [1] Għadha mhux ippublikata fil-ĠU. --------------------------------------------------